Suomi yleisurheilun Euroopan-mestaruuskilpailuissa 1978

Suomi yleisurheilun Euroopan-mestaruuskilpailuissa 1978 käsittelee Suomen joukkuetta yleisurheilun Euroopan-mestaruuskilpailuissa Prahassa 1978.

Ennakko-odotukset
Alun perin Suomen Urheiluliitto ilmoitti kilpailuihin 30 miestä ja 6 naista, mutta loukkaantumisten vuoksi kotimaahan jäivät juoksijat Lasse Virén ja Esa Tikkanen sekä moukarinheittäjä Hannu Polvi. Heistä etenkin Virénillä ja keväällä 1978 Bostonin maratonilla kolmanneksi sijoittuneella Tikkasella uumoiltiin olleen hyvät menestymismahdollisuudet Prahassa. Kilpailupaikalle matkustaneista potentiaalisia mitaliehdokkaita olivat kevään sisäratojen EM-kisoissa mestaruuksiin yltäneet Reijo Ståhlberg ja Markku Taskinen, vuoden mittaisesta dopingpannasta vapautunut Markku Tuokko sekä tasaista kuntoa osoittaneet Martti Vainio ja Antti Kalliomäki.Siukonen & Ahola & Pulakka, 1979, s.1104 Tilastotulosten perusteella myös kävelijä Reima Salosella oli mahdollisuudet mitaleille.Siukonen & Ahola & Pulakka, 1979, s.1108 SUL:n tavoite kilpailuihin oli 5-6 mitalin saavuttaminen.

Menestys
Suomen joukkue pääsi tavoitteeseensa, kun mitalisaaliina Prahasta oli yksi kulta, kaksi  hopeaa ja kolme pronssia. Näillä mitaleilla Suomen sijoitus kisojen mitalitaulukossa oli seitsemäs. Euroopan-mestaruuteen suomalaisista ylsi Martti Vainio kilpailuiden ensimmäisenä päivänä juostussa kovavauhtisessa 10 000 metrin kilpailussa. Vainion voittoaika 27.31,0 (sähköaika 27.30,99) on edelleen vuonna 2013 sekä Suomen ennätys että EM-kisaennätys. 

Yllättävin suomalaismitalisti oli seiväshyppääjä Rauli Pudas, jonka pronssimitalin tuoneessa hypyssä oli onnea mukana riman pysyessä kannattimilla voimakkaasta vartalokosketuksesta huolimatta.Siukonen & Ahola & Pulakka, 1979, s.1107 Myös estejuoksija Ismo Toukosen pronssijuoksussa oli dramatiikkaa, kun hän ja lopulta neljänneksi sijoittunut Länsi-Saksan Michael Karst kiersivät sääntöjen vastaisesti yhden kuivaesteen puolalaisjuoksijan kaatumisesta seuranneen ruuhkan vuoksi. Toukosta tai Karstia ei siis kuitenkaan rankaistu esteen kiertämisestä.Siukonen & Ahola & Pulakka, 1979, s.1110

Vainion lisäksi Suomen ennätyksiin Prahassa pystyivät aitajuoksijat Arto Bryggare ja Lena Spoof. Bryggaren aika 110 metrillä oli 13,56 sekuntia, joka riitti loppukilpailussa pronssisijaan. Aitajuoksijoita lukuun ottamatta suomalaispikajuoksijat eivät olleet Prahassa terävimmillään. Harmittavin tapaus oli Antti Rajamäen akillesjänteen katkeaminen 4 × 400 metrin viestin alkuerissä. Naisten ainoa pistesija toki tuli pikajuoksusta Pirjo Häggmanin 400 metrin seitsemännen sijan myötä.

Keihäänheitossa Suomella oli totutusti kolme edustajaa, jotka ylittivät karsinnassa vaaditun 80 metrin rajanSiukonen & Ahola & Pulakka, 1979, s.1105, mutta jäivät loppukilpailussa kolmelle viimeiselle sijalle. Kiekonheitossa Markku Tuokko hallitsi hermonsa ja jopa johti kilpailua, mutta jäi lopulta hopealle. Kuulassa Reijo Ståhlberg sijoittui alun perin viidenneksi, mutta nousi Neuvostoliiton Jevgeni Mironovin doping-hylkäyksen myötä neljännelle sijalle vain 13 senttimetriä pronssimitalista.

Reima Salonen sairastui eikä voinut osallistua 50 kilometrin kävelykilpailuun. Kymmenottelussa hyvin aloittanut Johannes Lahti ei toisen päivän lajeissa pysynyt enää mitalitahdissa ja yllättäen Roger Kanerva nousi lajin parhaaksi suomalaiseksi kuudennella sijallaan.Siukonen & Ahola & Pulakka, 1979, s.1106

Kahdeksan parhaan joukkoon sijoittuneet
 Sijoitus  Nimi  Laji Kultaa  Martti Vainio  10 000 metrin juoksu Hopeaa  Antti Kalliomäki  seiväshyppy Hopeaa  Markku Tuokko  kiekonheitto Pronssia  Arto Bryggare  110 metrin aitajuoksu Pronssia  Rauli Pudas  seiväshyppy Pronssia  Ismo Toukonen  3 000 metrin estejuoksu 4 Reijo Ståhlberg  kuulantyöntö 5 Antti Loikkanen  1 500 metrin juoksu 6 Roger Kanerva  kymmenottelu 6 Martti Vainio  5 000 metrin juoksu 7 Pirjo Häggman  400 metrin juoksu 7 Johannes Lahti  kymmenottelu

Joukkue
Miehet
Laji Nimi  Sijoitus ja tulos 200 metriä  Antti Rajamäki  välierässään seitsemäs (21,19)400 metriä  Markku Kukkoaho  alkuerässään viides (47,33) Ossi Karttunen  alkuerässään kuudes (48,02) 800 metriä  Markku Taskinen  välierässään viides (1.47,90)1 500 metriä  Antti Loikkanen  loppukilpailussa viides (3.37,5) Ari Paunonen  alkuerässään yhdeksäs (3.45,0) 5 000 metriä  Martti Vainio  loppukilpailussa kuudes (13.29,7) 10 000 metriä  Martti Vainio  ensimmäinen (27.31,0 SE)'maraton  Aarno Ristimäki  24. (2.18.17,8) Håkan Spik  keskeytti 110 metrin aitajuoksu  Arto Bryggare  loppukilpailussa kolmas (13,56 SE) 3 000 metrin estejuoksu  Ismo Toukonen  loppukilpailussa kolmas (8.18,3) Tapio Kantanen  alkuerässään yhdeksäs (8.46,0) 4 × 400 metriä  Heikki Hämäläinen  Markku Kukkoaho  Antti Rajamäki  Markku Taskinen  alkuerässä keskeytys50 kilometrin kävely  Seppo Immonen  21. (4.16.52,5) Reima Salonen  ei osallistunutseiväshyppy  Antti Kalliomäki  loppukilpailussa toinen (550) Rauli Pudas   loppukilpailussa kolmas (545) Tapani Haapakoski  loppukilpailussa kymmenes (530) kuulantyöntö  Reijo Ståhlberg  loppukilpailussa neljäs (20,17) kiekonheitto  Markku Tuokko   loppukilpailussa toinen (64,90) Juhani Tuomola  karsinnassa 19. (56,38) moukarinheitto  Harri Huhtala  loppukilpailussa 11. (66,92)keihäänheitto  Pentti Sinersaari  loppukilpailussa 11. (77,10) Seppo Hovinen  loppukilpailussa 12. (73,08) Antero Puranen  loppukilpailussa 13. (72,74)kymmenottelu  Roger Kanerva  kuudes (7945) Johannes Lahti  seitsemäs (7913)

Naiset
Laji Nimi  Sijoitus ja tulos 100 metriä  Helinä Laihorinne  alkuerässään viides (11,58) 200 metriä  Helinä Laihorinne  alkuerässään kuudes (23,84)400 metriä  Pirjo Häggman  loppukilpailussa seitsemäs (52,46) Yvonne Hannus  alkuerässään kuudes (53,98) 100 metrin aitajuoksu  Lena Spoof  alkuerässään viides (13,63 SE) 4 × 400 metriä  Yvonne Hannus  Barbro Lindström  Mona-Lisa Pursiainen  Pirjo Häggman  alkuerässään viides (3.32,2)

Lähteet



Viitteet

Luokka:Suomi yleisurheilun Euroopan-mestaruuskilpailuissa